钦定古今图书集成/理学汇编/经籍典/第154卷 > 朱子大全集 > 燕鲁齐诗传略
## 钦定古今图书集成/理学汇编/经籍典/第154卷 > 朱子大全集 > 燕鲁齐诗传略

燕韩婴作《内外传》数万言，颇与齐、鲁间殊，然归一也。
《汉·艺文志》：“《韩故》三十六卷，《内传》四卷，《外传》六卷，《说》四
十一卷。”《隋·经籍志》：“《韩诗》二十二卷，《薛氏章句》：《韩诗翼
要》十卷，汉侯苞撰。梁有《韩诗谱》一卷。”《唐艺文志》：“《韩诗
卜商序》，《韩婴注》二十二卷，又《外传》十卷。”

关雎

诗人言睢鸠贞洁慎匹，以声相求，隐蔽乎无人之处。
故人君退朝，入于私宫，后妃御见，去留有度，应门击
柝，鼓人上堂，退反宴处，体安志明。今时大人内倾于
色，贤人见其萌，故咏《关雎》，说淑女，正容仪以刺时。〈薛君
章句后汉书明帝诏应门失守关雎刺世宋均曰应门听政之处也言不以政事为务有宣淫之心关睢
乐而不淫思得贤人与之共化修应门之政者也又冯衍传注薛夫子章句曰睢鸠贞洁云云〉

《窈窕》，贞专貌淑女，奉顺《坤》德，成其纲纪。

卷耳

顷。筐，欹筐也。《金罍》，大夫器也。天子以玉，诸侯大夫皆
以金，士以梓。一升曰爵，爵尽也，足也。二升曰觚，觚，寡
也，饮当寡少。三升曰觯，觯，适也，饮当自适也。四升曰
角，角，触也，不能自适，触罪过也。五升曰散，散，讪也，饮
不自节，为人所谤讪也。总名曰爵，其实曰觞。觞者，饷
也。觥亦五升，所以罚不敬。觥，廓也，所以著明之貌。君
子有过，廓然著明，非所以饷不得觞。〈韩诗说正义又仪礼疏〉

芣苢

伤夫有恶疾也。直曰“车前”，“瞿”曰“芣苢。”芣苡，木名，实似
李；芣苡，泽泻也；芣苡，臭恶之菜，《诗》人伤其君子有恶
疾，人道不通。〈缺二字〉《不得》发愤而作，以兴“芣苢虽为恶
菜，我犹采采而不已”，以兴“君子虽有恶疾，我犹守而
不离”去。

驺虞

天子掌鸟兽官。

柏舟

卫宣姜自警所作。

燕燕

卫定姜归，其娣送之而作。

蝃𬟽

刺淫奔女也。《诗》人言“蝃𬟽在东”者，邪色乘阳，人君淫
佚之征，臣子为君父隐藏，故言“莫之敢指，乃如之人
兮。”